**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: +36 70 489-4671**

***K I V O N A T***

Hajdúszoboszló Város Önkormányzata Képviselő-testületének 2023. január 26-án tartott nyilvános ülésének jegyzőkönyvéből

**(Napirend.)**

**1/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete az alábbi napirendet fogadja el:

1. Előterjesztés a polgármester szabadságolási ütemtervéről

Előterjesztő: Czeglédi Gyula polgármester

1. Előterjesztés szelektív hulladékgyűjtő szigetek megszüntetéséről

Előterjesztő: Dr. Morvai Gábor jegyző

1. Előterjesztés szociális és gyermekvédelmi rendeletek módosítására

Előterjesztő: Dr. Morvai Gábor jegyző

1. Előterjesztés Helyi Esélyegyenlőségi Program elfogadására

Előterjesztő: Dede Erika irodavezető

1. Előterjesztés a Szociális Szolgáltató Intézmény (HKSZK) alapdokumentumainak módosításáról

Előterjesztő: Dede Erika irodavezető

1. Előterjesztés nyersanyag-normák és intézményi térítési díjak meghatározására

Előterjesztő: Bárdos Ilona irodavezető

1. Előterjesztés garázs felépítmény alatti földterület értékesítéséről

Előterjesztő: Bárdos Ilona irodavezető

1. Előterjesztés önkormányzati ingatlanok haszonbérbeadására

Előterjesztő: Bárdos Ilona irodavezető

1. Előterjesztés a Hajdúszoboszló 0357 és 0359/2 hrsz-ú ingatlanok eseti hasznosításba adása nádkitermelés céljából

Előterjesztő: Bárdos Ilona irodavezető

1. Előterjesztés Hajdúszoboszló Város Önkormányzata Képviselő-testületének Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelete módosítására

Előterjesztő: Dr. Morvai Gábor jegyző

1. Előterjesztés Hajdúszoboszló Város Önkormányzata Képviselő-testületének Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelete módosításának kezdeményezésére

Előterjesztő: Dr. Morvai Gábor jegyző

1. Előterjesztés Hajdúszoboszló Város Önkormányzata Képviselő-testületének az önkormányzat szervezeti és működési szabályzatáról szóló 18/2019. (XI. 7.) önkormányzati rendelete módosítására

Előterjesztő: Dr. Morvai Gábor jegyző

1. Beszámoló az igazgatási szünet időszakának tapasztalatairól

Előadó: Dr. Morvai Gábor jegyző

1. Előterjesztés információs digitális kijelző közterületen történő kihelyezésével kapcsolatban

Előterjesztő: Szilágyiné Pál Gyöngyi irodavezető

1. Előterjesztés a gasztro tér hasznosítására kiírt pályázat eredményéről

Előterjesztő: Szilágyiné Pál Gyöngyi irodavezető

1. Előterjesztés támogatási szerződés módosításával kapcsolatosan

Előterjesztő: Dr. Morvai Gábor jegyző

1. Előterjesztés általános iskolai körzethatárok véleményezésére

Előterjesztő: Dr. Morvai Gábor jegyző

1. Előterjesztés pályázati támogatási rendszer módosítására

Előterjesztő: Dr. Morvai Gábor jegyző

1. Tájékoztató az előző testületi ülés óta eltelt időszak eseményeiről

Előadó: Czeglédi Gyula polgármester

1. Válasz Jónás Kálmán képviselő úr nyilvános illemhely üzemeltetéssel és a VGN Zrt. honlapjának frissítésével kapcsolatos interpellációira

Előadó: Szilágyiné Pál Gyöngyi irodavezető

1. Válasz dr. Sóvágó László képviselő úr a Városi Televízió igazgató-főszerkesztőjének Kabai Televíziónál történő foglalkoztatásával kapcsolatos kérdésére

Előadó: Czeglédi Gyula polgármester

1. Válasz Máté Lajos képviselő úr városi lapban megjelent hirdetéssel kapcsolatos kérdésére

Előadó: Czeglédi Gyula polgármester

1. Válasz Marosi György Csongor képviselő úr egyirányú utcákban kerékpáros közlekedés biztosításával kapcsolatos interpellációjára

Előadó: Szilágyiné Pál Gyöngyi irodavezető

1. Válasz Marosi György Csongor képviselő úr Tokay utca útfelújításával kapcsolatos kérdésére

Előadó: Szilágyiné Pál Gyöngyi városfejlesztési irodavezető

1. Válasz Marosi György Csongor képviselő úrnak a Hajdúszoboszlói Városi Televízió költségvetése végrehajtásával kapcsolatosan feltett kérdéseire

Előadó: Dr. Morvai Gábor jegyző

1. Válasz Bródy Sándor utcán épülő munkásszállóval kapcsolatos interpellációra

Előadó: Szilágyiné Pál Gyöngyi városfejlesztési irodavezető

1. Válasz Sport utcai parkolással kapcsolatosan

Előadó: Dr. Sléder Tamás aljegyző

1. Előterjesztés a Debrecen Déli Ipari parkba tervezett akkumulátor gyárhoz kapcsolódóan javasolt intézkedésekről Hajdúszoboszlón.

Előadó: Czeglédi Gyula polgármester

1. Egyéni képviselői indítvány (Előterjesztés Hungarospa Zrt. jövőjéről)

Előadó: indítványozó képviselők

**KÉRDÉSEK, INTERPELLÁCIÓK**

**ZÁRT ÜLÉS NAPIRENDJE:**

1. Előterjesztés szakemberlakás kiutalásának kérelmére

Előterjesztő: Dede Erika irodavezető

Határidő: azonnal

Felelős: polgármester

**(Előterjesztés a polgármester szabadságolási ütemtervéről.)**

**2/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete Czeglédi Gyula polgármester szabadságának ütemezését a közszolgálati tisztviselőkről szóló 2011. évi CXCIX. törvény 225/C. § (2) bekezdése alapján jóváhagyja.

Határidő: azonnal

Felelős: jegyző

**(Előterjesztés szelektív hulladékgyűjtő szigetek megszüntetéséről.)**

***Az 1/2023. (I. 26.) önkormányzati rendelet a jegyzőkönyvhöz mellékelve.***

**(Előterjesztés szociális és gyermekvédelmi rendeletek módosítására.)**

***A 2/2023. (I. 26.) önkormányzati rendelet a jegyzőkönyvhöz mellékelve.***

**(Előterjesztés Helyi Esélyegyenlőségi Program elfogadására.)**

**3/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete támogatja, hogy Schmiedtné Mónus Erika helyi esélyegyenlőségi referens a napirendhez hozzászóljon.

Határidő: azonnal

Felelős: jegyző

**4/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete a Helyi Esélyegyenlőségi Programot elfogadja, annak intézkedési tervében megjelölt célok végrehajtásával egyetért valamint a 2018. június 14-én elfogadott előző programot hatályon kívül helyezi.

Határidő: folyamatos, 2025. január 31.

Felelős: jegyző, egészségügyi, szociális irodavezető, HEP referens

**(Előterjesztés a Szociális Szolgáltató Intézmény (HKSZK) alapdokumentumainak módosításáról.)**

**5/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a Hajdúszoboszlói Kistérségi Szociális, Család- és Gyermekjóléti Központ családok átmeneti otthona feladatellátás biztosításához az intézmény alapdokumentumainak (Alapító Okirat, SzMSz, Szakmai Program) valamint a Társulási Megállapodás módosítását, és elfogadja a módosító okiratokat (1.sz.melléklet, 1/A számú melléklet), valamint a módosításokkal egységes szerkezetbe foglalt Alapító okiratot (2.sz.melléklet), SzMSz-t (3.sz.melléklet) , Szakmai programot (4.sz.melléklet) és a Társulási Megállapodást (5. számú melléklet). Ezzel egyidejűleg a működési engedély módosítási kérelem benyújtását, a tárgyban keletkező dokumentumok aláírásával felhatalmazza Hajdúszoboszló Város Önkormányzatának Polgármesterét.

Határidő: folyamatos, 2023. május 31.

Felelős : jegyző /irodavezető/ HKSZK intézményvezető

**(Előterjesztés nyersanyag-normák és intézményi térítési díjak meghatározására.)**

**6/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete az intézmények vonatkozásában 2023. február 1-jétől az alábbi nyersanyagnormákat állapítja meg.

|  |  |  |
| --- | --- | --- |
| Intézménytípus megnevezése | 2023.02.01-től számított nyersanyag norma (Ft/nap) |  |
| Bölcsőde (4 -szeri étkezés) | 610 |  |
| Óvoda (3-szori étkezés) | 695 |  |
| Általános iskolák (3-szori étkezés) | | |
| 1-4 évfolyam | 720 |  |
| 5-8 évfolyam | 780 |  |
| Középiskola ebéd | 525 |  |
| Kollégium | | |
| Szép Ernő Kollégium (3-szori étkezés) | 1180 |  |
| Éltes Mátyás Ált. Isk. (5szöri étkezés) | 1300 |  |
| Szociális étkezés | 525 |  |
| Speciális étkezés: | | |
| - Óvoda és általános iskola 1-4 évfolyam | | |
| - tízórai | 180 |  |
| - ebéd | 560 |  |
| - uzsonna | 180 |  |
| - Általános iskola 5-8 évfolyam, középiskola | | |
| - tízórai | 240 |  |
| - ebéd | 820 |  |
| - uzsonna | 240 |  |

Határidő: 2023. február 1-jétől

Felelős: Jegyző

***A 3/2023. (I. 26.) önkormányzati rendelet a jegyzőkönyvhöz mellékelve.***

**(Előterjesztés garázs felépítmény alatti földterület értékesítéséről.)**

**7/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárul a Hajdúszoboszló, Szilfákalja u. 31. szám mögötti 5793/32/A/17 hrsz-ú, 13 m2 nagyságú, garázs alatti földterületnek a felépítmény tulajdonosa részére történő értékesítéséhez bruttó 290.000,-Ft eladási áron.

Hajdúszoboszló Város Önkormányzatának Képviselő-testülete felhatalmazza a Polgármestert az adásvételi szerződés aláírására.

Határidő: 2023. március 31.

Felelős: jegyző

**(Előterjesztés önkormányzati ingatlanok haszonbérbeadására.)**

**8/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete öt év bérleti időre haszonbérbe meghirdeti az alábbi, szántó, nádas művelési ágú ingatlanokat a feltüntetett licitálási alapár mellett.

|  |  |  |  |  |  |
| --- | --- | --- | --- | --- | --- |
| Sorszám | Hrsz. | terület (ha,m2) | min. oszt. | Ak érték | Licitálási alapár (Ft/év) |
| 1. | 099/2 | 1 8969 | 2 | 66,01 | 250.500 |
| 2. | 0243/5 | 5826 | 2 | 20,27 | 100.500 |

A licitálás során kialakult haszonbérleti díjak a 2023. évre vonatkoznak, ezt követően a bérleti díj minden évben megemelkedik a KSH által hivatalosan az előző évre közzétett fogyasztói árindex mértékével.

Amennyiben a szerződés lejárati ideje előtt bérbeadáson kívül más szándéka van a termőföldekkel az Önkormányzatnak, úgy az adott gazdasági év végével felmondja a szerződést.

A Képviselő-testület felhatalmazza a Polgármestert a szükséges okiratok aláírására.

Határidő: 2023. április 30.

Felelős: jegyző

**(Előterjesztés a Hajdúszoboszló 0357 és 0359/2 hrsz-ú ingatlanok eseti hasznosításba adása nádkitermelés céljából.)**

**9/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárul a Hajdúszoboszló külterület 0357 és 0359/2 hrsz-ú ingatlanokra vonatkozó kizárólag nádkitermelési célú, kilencven napot meg nem haladó eseti hasznosítási szerződés megkötéséhez az ebből a célból megkeresést intéző magánszeméllyel a 0357 hrsz-ú ingatlan esetében 40.000- Ft, a 0359/2 hrsz-ú ingatlan esetében 100.000- Ft ellenértékben.

Határidő: 2023. január 31.

Felelős: jegyző

**(Előterjesztés Hajdúszoboszló Város Önkormányzata Képviselő-testületének Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelete módosítására.)**

**10/2023. (I. 26.) Képviselő-testületi határozat**

(1) Hajdúszoboszló Város Önkormányzatának Képviselő-testülete Hajdúszoboszló Város 83/2016.(VI.26.) határozattal jóváhagyott Településszerkezeti tervének 2022. évi M8F. sz. módosítását, a határozat melléklete szerint fogadja el. A településszerkezeti terv rajzi mellékletét képező településszerkezeti tervlap, jelen határozat 1. melléklete (T-1/mod/M8F számú Településszerkezeti tervi részlet) szerint változik.

(2) A módosítás során a 0544/97 és 0544/98 Hrsz-ú ingatlanok területfelhasználása a”K-Mü” jelű Mezőgazdasági üzemi különleges felhasználásból „Gip” –jelű egyéb Ipari gazdasági felhasználásra változik, azzal a megkötéssel, hogy a szabályozási terven, a nyugati oldalon szomszédos Mezőgazdasági üzemi terület felöli oldalon és a gazdasági terület északi oldalán, telken belüli védőzónát szükséges kijelölni.

(3) Jóváhagyást követően, a T-1/M7 Településszerkezeti tervlap számozása T-1/M8F –re változik.

Határidő: azonnal

Végrehajtásért felelős: Dr. Morvai Gábor jegyző, Kálmánné Hunyadi Györgyi városi főépítész

***A 4/2023. (I. 26.) önkormányzati rendelet a jegyzőkönyvhöz mellékelve.***

**(Előterjesztés Hajdúszoboszló Város Önkormányzata Képviselő-testületének Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelete módosításának kezdeményezésére.)**

**11/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete úgy határoz, hogy

1. kezdeményezi Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelet módosítását annak érdekében, hogy a

* Nagyvárosias lakóterületek (Ln)
* Kisvárosias lakóterületek (Lk)
* Kertvárosias lakóterületek (Lke)
* Településközpont vegyes területek (Vt)
* Intézményi (vegyes) területek (Vi)
* Üdülőházas (Üdülő) területek (Üü)

övezetek esetén munkásszállás és pihenőház rendeltetési egység elhelyezését megtiltsa, illetve korlátozza.

1. Felkéri a városi főépítészt, hogy Hajdúszoboszló Város településképének védelméről szóló 5/2019. (III. 21.) önkormányzati rendelete felülvizsgálata során vizsgálja meg annak lehetőségét, hogy a településképi szempontból meghatározó területek esetében lehetséges-e HÉSZ-ben a munkásszálló és pihenőház rendeltetési egység elhelyezésének korlátozása, továbbá az egyéb területek esetében milyen szabályok alkalmazásával érhető el a kívánt cél.
2. A Képviselő-testület felkéri a jegyzőt és a városi főépítészt, hogy az önkormányzati rendeletek módosításához szükséges eljárást folytassák le és a körülmények által lehetővé tett legrövidebb időn belül terjesszék elő a módosítások tervezetét.
3. A Képviselő-testület felkéri a jegyzőt és a városi főépítészt, hogy vizsgálja meg, a város mely területén célszerű a munkásszállók építésének lehetőségét fenntartani.

Határidő: folyamatos.

Végrehajtásért felelős: Dr. Morvai Gábor jegyző, Kálmánné Hunyadi Györgyi városi főépítész

**(Előterjesztés Hajdúszoboszló Város Önkormányzata Képviselő-testületének az önkormányzat szervezeti és működési szabályzatáról szóló 18/2019. (XI. 7.) önkormányzati rendelete módosítására.)**

***Az 5/2023. (I. 26.) önkormányzati rendelet a jegyzőkönyvhöz mellékelve.***

**(Beszámoló az igazgatási szünet időszakának tapasztalatairól.)**

**12/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a Hajdúszoboszlói Polgármesteri Hivatalban 2022. 12. 22. napjától 2023. 01. 06. napjáig elrendelt igazgatási szünet időszakával kapcsolatos jegyzői beszámolót.

Határidő: azonnal

Felelős: jegyző

**(Előterjesztés információs digitális kijelző közterületen történő kihelyezésével kapcsolatban.)**

**13/2023. (I. 26.) Képviselő-testületi határozat**

Hajdúszoboszló Város Önkormányzata Képviselő-testülete a Szilfákalja 2. sz. alatti ingatlan előtt lévő hirdetővitrinek fölött 6 m2 méretű fém tartószerkezethez rögzített információs digitális kijelző elhelyezését nem támogatja.

Határidő: azonnal

Felelős: Jegyző

**(Előterjesztés a gasztro tér hasznosítására kiírt pályázat eredményéről.)**

**14/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a napirendhez kapcsolódó vita lezárását.

Határidő: azonnal

Felelős: jegyző

**15/2023. (I. 26.) Képviselő-testületi határozat**

Pénzügyi és Gazdasági, a Városfejlesztési és Műszaki valamint a Turisztikai és Nemzetközi Kapcsolatokért Felelős Bizottság, mint a gasztro tér hasznosítására kiírt, 2023.01.10-ei beadási határidejű pályázati felhívásra beérkező ajánlatok értékelésével megbízott Bíráló Bizottság a Képviselő-testület számára az alábbi javaslattal él döntése meghozatalához:

Hajdúszoboszló Város Önkormányzatának Képviselő-testülete tekintettel arra, hogy mindkét pályázó hosszabb távú hasznosításban és nagyobb léptékű, építési engedély köteles beruházás megvalósításában gondolkodott, az Önkormányzat egyértelmű gazdasági érdekeire figyelemmel az eredeti hasznosítási célt ellehetetlenítő feltételtől eltekint, és a Bíráló Bizottság véleménye alapján Pribékné Tóth Irén egyéni vállalkozó pályázatát nyilvánítja nyertesnek.

Határidő: 2023. január 31.

Felelős: Jegyző, Polgármester

**(Előterjesztés támogatási szerződés módosításával kapcsolatosan.)**

**16/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete a Hatás Alapítvány kérelmét az 1. sz. mellékletben leírtaknak megfelelően támogatja.

A HSZ/3676-4/2022. ügyiratszámú szerződés minden egyéb pontja változatlan marad.

Határidő: azonnal

Felelős: jegyző

**(Előterjesztés általános iskolai körzethatárok véleményezésére.)**

**17/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete az előterjesztésben megjelölt általános iskolák felvételi körzeteit megismerte és tudomásul veszi.

Határidő: 2023. január 26.

Felelős: jegyző

**(Előterjesztés pályázati támogatási rendszer módosítására.)**

**18/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete kifejezi szándékát, hogy a város 2023. évi költségvetési rendeletének megalkotása során az előterjesztésben megfogalmazottakat figyelembe veszi.

Határidő: 2023. január 26, illetve értelemszerű

Felelős: polgármester, jegyző

**(Tájékoztató az előző testületi ülés óta eltelt időszak eseményeiről.)**

**19/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete a két ülés közötti eseményekről január hónapban adott tájékoztatót tudomásul veszi.

Határidő: azonnal

Felelős: polgármester

**(Válasz Máté Lajos képviselő úr városi lapban megjelent hirdetéssel kapcsolatos kérdésére.)**

**20/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja Máté Lajos képviselő városi lapban megjelent hirdetéssel kapcsolatos kérdésére adott választ.

Határidő: azonnal

Felelős: jegyző

**(Előterjesztés a Debrecen Déli Ipari parkba tervezett akkumulátor gyárhoz kapcsolódóan javasolt intézkedésekről Hajdúszoboszlón.)**

**21/2023. (I. 26.) Képviselő-testületi határozat**

1. Hajdúszoboszló Város Önkormányzatának Képviselő-testülete ezen Debrecenben tervezett beruházás kapcsán és általánosságban is kifejezi aggodalmát Debrecen és nagyobb térségét érintő erős környezeti terhelés miatt, mely nem illeszkedik harmonikusan a térség hagyományos értékeihez, a mezőgazdasághoz és nem utolsó sorban az idegenforgalomhoz.
2. Hajdúszoboszló Város Önkormányzatának Képviselő-testülete a Hajdúszoboszlót érintő esetleges környezet- és természetvédelmi károk feltárása érdekében független környezetvédelmi szakértőt bíz meg a környezetvédelmi hatóság által 2022. november 30-án összevont környezeti hatásvizsgálati és egységes környezethasználati engedélyezési eljárás (Iktatószám: HB/17-IKV/01245/2022) során keletkezett szakértői dokumentumok áttekintésére és egyben javaslat készítésére az esetlegesen engedélyezett beruházás hatásainak városunkban történő kivédésére.
3. Hajdúszoboszló Város Önkormányzatának Képviselő-testülete együttműködést alakít ki Debrecen Megyei Jogú Város Önkormányzatával a Debrecenben tervezett monitoring rendszerből származó adatok és információk rendszeres megosztása érdekében.
4. A 2-es pontban megfogalmazott szakértők megállapításai alapján Hajdúszoboszló Város Önkormányzatának Képviselő-testülete felkéri a Polgármesteri Hivatal illetékes irodáit (Polgármesteri Kabinetiroda, Városfejlesztési Iroda, Városi Főépítész), hogy az ÉRV Zrt. és a Hungarospa Hajdúszoboszlói Zrt. bevonásával szükség esetén készítse elő az önálló monitoring rendszer kialakítását a földtani közeg és talaj, a talajvíz, a felszíni vizek és a levegő minőségének folyamatos ellenőrzése érdekében.

Határidő: azonnal

Felelős: polgármester, jegyző

**(Egyéni képviselői indítvány (Előterjesztés Hungarospa Zrt. jövőjéről).)**

**22/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a napirendhez kapcsolódó vita lezárását.

Határidő: azonnal

Felelős: jegyző

**23/2023. (I. 26.) Képviselő-testületi határozat**

Hajdúszoboszló Város Önkormányzata határozottan ellenez minden olyan elképzelést, amely a Hungarospa tulajdonosi, használati, irányítási viszonyainak megváltoztatását eredményezné. A közel 100 éve feltárt gyógyvíz összeforrt Hajdúszoboszló létével és a rendszerváltástól napjainkig a mindenkori önkormányzat - a Hungarospa dolgozói, vezetői közreműködésével - a jó gazda gondosságával fejlesztette, működtette, támogatta a város polgárainak tulajdonát képező gazdasági társaságot. A Hungarospa a város idegenforgalmának "szíve", sorsáról kizárólag a város polgárai által választott képviselő-testület dönthet.

Határidő: azonnal

Felelős: polgármester

**(Válasz dr. Sóvágó László kérdésére.)**

**24/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja Dr. Sóvágó László képviselő városi televízió igazgató-főszerkesztőjével kapcsolatosan feltett kérdésére adott választ.

Határidő: azonnal

**(Válasz dr. Sóvágó László kérdésére.)**

**25/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja Dr. Sóvágó László nyugdíjasok számára ingyenes szemétszállítással kapcsolatos kérdésére adott választ.

Határidő: azonnal

Felelős: jegyző

**(Válasz Marosi György Csongor kérdésére.)**

**26/2023. (I. 26.) Képviselő-testületi határozat**

Hajdúszoboszló Város Önkormányzatának Képviselő-testülete nem fogadja el Marosi György Csongor szociális iroda által nyújtott támogatások mértékének növelésével kapcsolatos kérdésére adott választ.

A válasz kivizsgálásával megbízza az önkormányzat Szociális és Egészségügyi Bizottságát.

Határidő: következő testületi ülés

Felelős: bizottsági elnök

K.m.f.

***Czeglédi Gyula sk. dr. Morvai Gábor sk.***

***polgármester jegyző***

A kivonat hiteléül:

Hajdúszoboszló, 2023. 01. 27.

*Molnár Viktória leíró*